Молдова туы

Молдова туы — Молдова Республикасының мемлекеттік рәміздерінің бірі. Ол ортасында елтаңбасы (өгіз салынған қалқанды ұстаған қыран) орналасқан көк-сары-қызыл түсті триколор болып келеді. Тудың сыртқы жағының дизайны оригиналдың айна-қатесіз көшірмесі болып келеді. Молдова туының дизайны Румыния туына негізделген еді, бұл екі елдің жақындығы және мәдени ұқсастығын білдіреді. Молдова туының ерекшелігі — сары жолақтың үстіндегі бейнеленген елтаңбасы. Румыния елтаңбасы сияқты, Молдованың елтаңбасы 1990 жылы жасалды және тұмсығында Православ крестін ұстаған алтын қыран болып келеді. Дизайны 2010 жылға дейін Молдова туының түс реңктері нақты аталмаған. Туға қатысты ережеде тудың түсі қосымшада көрсетілген түстерге сәйкес келуі керек ғана деп көрсетілген. Молдовалық геральдист және вексиллолог Сильвиу Андриеш-Табак берген сұхбатында, 1990 жылы туды жасау кезінде «көптеген елдерде үш түсті жалаулар ұқсас екені ескерілді. Нәтижесінде, Румын туындағы ультрамарин көк түсінен бас тарту және оның орнына изумруд-көк түсінің қолданылуы шешілді...». Туда қолданылған түстердің нақты және ресми реңктері: Сыртқы жағы 2010 жылдың 26 ​​қарашасына дейін Молдованың туы Парагвай және Сауд Арабиясының туымен қатар алдыңғы және артқы жағы әртүрлі болатын санаулы мемлекеттік тулардың бірі болды. Молдова туында елтаңба тек алдыңғы жағынан бейнеленген еді. 2010 жылы қабылданған заңға сәйкес елтаңба салынатын болды. Үкіметтік тулар Үкіметтік штандарттар 2010 жылы мемлекеттік тудан алынған төрт жаңа мемлекеттік стандарт бекітілді. Қорғаныс министрінің стандарты әлі анықталған жоқ, оның орнына қазір мемлекеттік ту қолданылады. Президенттің, Парламент президентінің және Премьер-Министрдің қалған үш штандарты келесідей сипатталған: Ортасында Молдова елтаңбасы бейнеленген төртбұрышты байрақ, оның қыраны алтын түсті (қара алтынның немесе қоңырдың орнына). Тудың әрқайсысы жалау енінің 1⁄9 бөлігін құрайтын және көк-сары-қызыл-сары үлгісі бойынша төртбұрыштардың жиегі бар. Тудың фоны Президент үшін күлгін, Парламент төрағасы үшін қызыл және Премьер-Министр үшін көк түсті. Түпнұсқа жалаулар иелерінің кеңселерінде сақталады. Көшірмелерді ресми резиденцияларда, титул иегері орналасқан ғимараттар сыртында; сондай-ақ өздерінің көліктерінде ілінеді. Басқа үкіметтік штандарттар Бірнеше үкіметтік ұйымдарда парламент немесе үкімет шешімдерімен бекітілген жалаулар бар: * Молдованың Азаматтық қорғаныс және ерекше жағдайлар департаменті; * Молдова кедені; * Молдова шекара қызметі; * Молдова Республикасының Ақпарат және қауіпсіздік қызметі; * Қауіпті өндірістік объектілерді техникалық қадағалау жөніндегі бас мемлекеттік инспекциясы. Әскери туы Молдова Қарулы Күштерінің туы 1998 жылы тамызда бекітілді. Бұл жалау сары жиегі бар қызыл тік айқышы бар көк түсті панель болып келеді. Ортасында Молдова армиясының эмблемасы орналасқан. Арақатынасы — 3:2. Елтаңбасы тұмсығында күміс крест, тырнағында қылыш пен сойыл бар алтын қыран болып келеді; кеудесінде Молдованың кішкентай елтаңбасы бейнеленген қалқан орналасқан. Тудың орталық бөлігі 1834-1863 жылдардағы ескі әскери туға ұқсас. Тарихи тулар Тарихының көбісінде Румыния мен Молдова бір мемлекет болған, сондықтан тарихи тулардың көбісі бірдей болып келеді. Молдованың көптеген тарихи және кейбір ұсынылған байрақтарда бұғы басы бейнеленген. Бұл — бұрын болған Молдавия мемлекетінің туы мен елтаңбасында қолданылған тарихи символ. Дереккөздер